Diari Oficial de la Generalitat Valenciana


Sumari del DOGV 5968, del 05-03-2009 (2009/1640)

Judici verbal 000462/2008-H. Notificació de la sentència a Olivier-Corneille Henri Piessens.
--------------------------------------------------------------------------------------------

### Dades del document

Número de DOGV
:   5968

Data del DOGV
:   05-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/1640


Data del document
:   22-01-2009

Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Descriptors 

:   * sistema judicial

Judici verbal 000462/2008-H. Notificació de la sentència a Olivier-Corneille Henri Piessens. [2009/1640]  
Demandant: Concepción Roca Pitarch  
Procuradora: María Castellano García  
Demandat: Olivier-Corneille Henri Piessens  
Pedro Moya Donate, secretari d'este Jutjat de Primera Instància número 2 de Castelló de la Plana, faig saber:   
Que en este procediment s'ha dictat sentència en data 22 de gener de 2009, l'encapçalament i la dispositiva de la qual, literalment, diuen així:  
«Sentència  
Castelló de la Plana, 22 de gener de 2009  
José María Cutillas Torns, magistrat jutge del Jutjat de Primera Instància número 2, ha vist les presents actuacions de judici declaratiu verbal número 462/2008-H, promogudes a instàncies de Concepción Roca Pitarch, i, en representació seua, per la procuradora dels tribunals, María Castellano García, assistit pel lletrat Jorge Casal Llovet, contra Olivier-Corneille Henri Piessens, declarat en situació processal de rebel·lia, atesa la seua incompareixença en este procediment que versa sobre tutela sumària de la possessió, sobre la base dels següents:  
/.../  
Dispositiva  
Que estime íntegrament la demanda interposada per la procuradora dels tribunals, María Castellano García, en nom i representació de Concepción Roca Pitarch, contra Olivier-Corneille Henri Piessens, declarat en situació processal de rebel·lia, condemne este demandat a reposar a l'actora en la possessió del camí privat objecte d'esta litis, i el requerisc perquè, d'ara endavant, s'abstinga de realitzar els actes indicats o qualssevol altres pertorbadors de la possessió de la demandant, amb les corresponents advertències conformes a dret. Així mateix, ha de procedir, conforme s'ha ordenat, a remoure els obstacles que se li oposen i a deixar el camí en l'estat en què es trobava amb anterioritat a l'acte d'espoli, con expressa condemna a realitzar els següents treballs de reposició de la finca de l'actora al seu estat originari:  
a) Retirada de les tanques i tancaments que tallen el camí titularitat de l'actora i retirada dels abassegaments i materials dipositats en este camí.  
b) Construcció d'un mur de contenció de formigó armat de les dimensions següents: 45 metres de longitud, 0,40 metres d'espessor, 4 metres d'alçada amb un desnivell de 4 a 0; i formació d'una llosa de fonaments de formigó armat, d'1 metre d'alt amb una longitud de 45 metres.  
c) Construcció d'una paret de blocs de formigó d'1 metre d'alçada aproximadament per 92,30 metres de llarga, assentada sobre uns fonaments de formigó i malla electrosoldada lluïda de morter i col·locar sobre la paret piquetes metàl·liques d'1 metre d'alçada amb una distància entre cada una de 2,5 metres, més la tanca clos metàl·lica amb tots els components necessaris per a instal·lar-la.  
d) Omplir de terra i pedres (escombraries de l'obra) la zona de la rampa, reparar tots els clots i carrils provocats pel pas de camions de gran tonatge a tota l'amplada i longitud del camí, el qual, posteriorment, es compactarà.  
e) Reconstrucció del reguer de dimensions següents: 70 x 30 x 30, per 12 metres de llarg mitjançant la formació d'una llosa de formigó d'una amplària de 0,70 metres i sobre la seua base alçar parets de blocs del 7, de 0,30 metres cada una, i lluir tot el seu perímetre de morter.  
f) Reparació de la bassa mitjançant la neteja d'escombraries i rames dipositades al seu interior i reparació de clivelles.  
g) Restitució de la porta d'entrada a la finca propietat de l'actora de tub galvanitzat amb malla metàl·lica, tot això unit amb pilars metàl·lics amb unes mesures aproximades de 4 x 1,80 metres.  
Tot això de conformitat amb el dictamen pericial d'Antonio Bausa Salas, acompanyat a demanda. S'imposen les costes a la part demandada.  
Es fa expressa reserva a les parts del dret que puguen tindre sobre la propietat o possessió definitives, que podran utilitzar en el judici corresponent.  
Manera d'impugnació: mitjançant un recurs d'apel·lació davant l'Audiència Provincial de Castelló (article 455 LECn).  
El recurs es prepararà a través d'un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la sentència, que pronuncie, mane i firme».  
I perquè conste i valga d'edicte per a la notificació de la sentència al demandat Olivier-Corneille Henri Piessens, expedisc este edicte.  
Castelló de la Plana, 22 de gener de 2009.- El secretari: Pedro Moya Donate.